CELEX: 32014D0808
Language: da
Date: 2014-11-17 00:00:00
Title: 2014/808/EU: Kommissionens gennemførelsesafgørelse af 17. november 2014 om visse midlertidige beskyttelsesforanstaltninger over for højpatogen aviær influenza af subtype H5N8 i Nederlandene (meddelt under nummer C(2014) 8752)  EØS-relevant tekst

19.11.2014   
               
               
                  DA
               
               
                  Den Europæiske Unions Tidende
               
               
                  L 332/44
               
            
         KOMMISSIONENS GENNEMFØRELSESAFGØRELSE
         af 17. november 2014
         om visse midlertidige beskyttelsesforanstaltninger over for højpatogen aviær influenza af subtype H5N8 i Nederlandene
         
            
               (meddelt under nummer C(2014) 8752)
            
         
         (Kun den nederlandske udgave er autentisk)
         (EØS-relevant tekst)
         
            (2014/808/EU)
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 3,
         under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 3, og
         ud fra følgende betragtninger:
         
                     (1)
                  
                  
                     Aviær influenza er en infektiøs virussygdom hos fugle, herunder fjerkræ. Infektioner med aviær influenza-vira hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
                  
               
                     (2)
                  
                  
                     Man finder hovedsagelig aviær influenza hos fugle, men infektionen kan under visse omstændigheder også forekomme hos mennesker, skønt der generelt er tale om en meget lille risiko.
                  
               
                     (3)
                  
                  
                     Ved udbrud af aviær influenza er der risiko for, at sygdomsagensen spreder sig til andre bedrifter, hvor der holdes fjerkræ eller andre fugle i fangenskab. Sygdomsagensen kan således sprede sig fra en medlemsstat til andre medlemsstater eller til tredjelande via handel med levende fugle eller produkter fremstillet heraf.
                  
               
                     (4)
                  
                  
                     Rådets direktiv 2005/94/EF (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
                  
               
                     (5)
                  
                  
                     Nederlandene har underrettet Kommissionen om et udbrud af højpatogen aviær influenza af subtype H5N8 på en bedrift i landet, hvor der holdes fjerkræ eller andre fugle i fangenskab, og straks truffet de foranstaltninger, der er påkrævet i henhold til direktiv 2005/94/EF, herunder oprettelse af beskyttelses- og overvågningszoner. Som forebyggende foranstaltning og for at evaluere situationen og minimere risikoen for yderligere potentiel spredning fra det bekræftede udbrud har de nederlandske myndigheder forbudt flytninger af levende fjerkræ og visse fjerkræprodukter på hele deres område.
                  
               
                     (6)
                  
                  
                     Kommissionen har gennemgået de pågældende foranstaltninger sammen med Nederlandene og finder det godtgjort, at grænserne for de beskyttelses- og overvågningszoner, landets kompetente myndighed har oprettet, ligger tilstrækkelig langt fra den bedrift, hvor det bekræftede udbrud er konstateret.
                  
               
                     (7)
                  
                  
                     For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt hurtigt at afgrænse de oprettede beskyttelses- og overvågningszoner i Nederlandene på EU-plan i samarbejde med denne medlemsstat.
                  
               
                     (8)
                  
                  
                     De beskyttelses- og overvågningszoner i Nederlandene, hvor de i direktiv 2005/94/EF fastsatte dyresundhedsmæssige bekæmpelsesforanstaltninger anvendes, bør derfor, i afventning af det næste møde i Den Stående Komité for Planter, Dyr, Fødevarer og Foder, afgrænses i bilaget til denne afgørelse, ligesom regionaliseringens varighed bør fastsættes.
                  
               
                     (9)
                  
                  
                     Denne afgørelse vil blive taget op til fornyet vurdering på det næste møde i Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Nederlandene påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet som beskyttelses- og overvågningszoner i del A og del B i bilaget til denne afgørelse.
         
         
            Artikel 2
            Denne afgørelse anvendes indtil den 22. december 2014.
         
         
            Artikel 3
            Denne afgørelse er rettet til Kongeriget Nederlandene.
         
         
            Udfærdiget i Bruxelles, den 17. november 2014.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
      
      
         
            BILAG
            DEL A
            Beskyttelseszone, jf. artikel 1:
            
                        ISO-landekode
                     
                     
                        Medlemsstat
                     
                     
                        Kode
                        (hvis denne foreligger)
                     
                     
                        Navn
                     
                  
                        NL
                     
                     
                        Nederlandene
                     
                     
                        Postnummer/ADNS-kode
                     
                     
                        Område:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Fra krydset mellem N228 og Goverwellesingel, langs Goverwellesingel i nordlig retning igennem Goverwelle Tunnel og frem til Achterwillenseweg.
                                 
                              
                                    —
                                 
                                 
                                    Langs Achterwillenseweg i østlig retning frem til Vlietdijk.
                                 
                              
                                    —
                                 
                                 
                                    Langs Vlietdijk i nordlig retning og videre langs Platteweg frem til Korssendijk.
                                 
                              
                                    —
                                 
                                 
                                    Langs Korssendijk i nordlig retning og videre langs Ree i østlig retning frem til Nieuwenbroeksedijk.
                                 
                              
                                    —
                                 
                                 
                                    Langs Nieuwenbroeksedijk i østlig retning frem til Kippenkade.
                                 
                              
                                    —
                                 
                                 
                                    Langs Kippenkade i nordlig retning frem til Wierickepad.
                                 
                              
                                    —
                                 
                                 
                                    Langs Wierickepad i nordlig retning og videre i østlig retning langs Kerkweg og videre langs Groendijk frem til Westeinde.
                                 
                              
                                    —
                                 
                                 
                                    Langs Westeinde i nordlig retning og videre langs Oosteinde frem til Tuurluur.
                                 
                              
                                    —
                                 
                                 
                                    Langs Tuurluur i sydlig retning og videre frem til Papekopperdijk.
                                 
                              
                                    —
                                 
                                 
                                    Langs Papekopperdijk i sydlig retning og videre langs de Johan J Vierbergenweg og Zwier Regelinkstraat frem til N228.
                                 
                              
                                    —
                                 
                                 
                                    Langs N228 i sydlig retning frem til Damweg.
                                 
                              
                                    —
                                 
                                 
                                    Langs Damweg i sydlig retning frem til Zuidzijdseweg.
                                 
                              
                                    —
                                 
                                 
                                    Langs Zuidzijdseweg i vestlig retning og videre langs Slangenweg frem til West-Vlisterdijk.
                                 
                              
                                    —
                                 
                                 
                                    Langs West-Vlisterdijk i nordlig retning og videre i vestlig retning frem til Bredeweg og herefter i nordlig retning langs Grote Haven frem til N228.
                                 
                              
                                    —
                                 
                                 
                                    Langs N228 i vestlig retning.
                                 
                              
                  DEL B
            Overvågningszone, jf. artikel 1:
            
                        ISO-landekode
                     
                     
                        Medlemsstat
                     
                     
                        Kode
                        (hvis denne foreligger)
                     
                     
                        Navn
                     
                  
                        NL
                     
                     
                        Nederlandene
                     
                     
                        Postnummer/ADNS-kode
                     
                     
                        Område:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Fra krydset mellem N207 og N11, langs N11 i sydøstlig retning frem til N458.
                                 
                              
                                    —
                                 
                                 
                                    Langs N458 i østlig retning frem til Buitenkerk.
                                 
                              
                                    —
                                 
                                 
                                    Langs Buitenkerk i nordlig retning frem til Kerkweg.
                                 
                              
                                    —
                                 
                                 
                                    Langs Kerkweg i østlig retning og videre langs Meije.
                                 
                              
                                    —
                                 
                                 
                                    Langs Meije i nordøstlig retning frem til Middenweg.
                                 
                              
                                    —
                                 
                                 
                                    Langs Middenweg i sydlig retning og videre langs Hoofdweg og Zegveldse Uitweg frem til N458.
                                 
                              
                                    —
                                 
                                 
                                    Langs N458 i østlig retning og videre langs Rembrandtlaan frem til Westdam.
                                 
                              
                                    —
                                 
                                 
                                    Langs Westdam i sydlig retning og videre langs Rijnstraat og Oostdam frem til Oudelandseweg.
                                 
                              
                                    —
                                 
                                 
                                    Langs Oudelandseweg i nordlig retning frem til Geestdorp.
                                 
                              
                                    —
                                 
                                 
                                    Langs Geestdorp i østlig retning frem til N198.
                                 
                              
                                    —
                                 
                                 
                                    Langs N198 i østlig retning og videre i sydlig retning, videre i østlig retning og videre i sydlig retning frem til Strijkviertel.
                                 
                              
                                    —
                                 
                                 
                                    Langs Strijkviertel i sydlig retning frem til A12.
                                 
                              
                                    —
                                 
                                 
                                    Langs A12 i østlig retning frem til A2.
                                 
                              
                                    —
                                 
                                 
                                    Langs A2 i sydlig retning frem til N210.
                                 
                              
                                    —
                                 
                                 
                                    Langs N210 i sydlig retning og videre i vestlig retning og videre i sydlig retning frem til S.L. van Alterenstraat.
                                 
                              
                                    —
                                 
                                 
                                    Langs S.L. van Alterenstraat i sydlig retning frem til De Lek-floden.
                                 
                              
                                    —
                                 
                                 
                                    Langs De Lek-floden i vestlig retning frem til Bonevlietweg.
                                 
                              
                                    —
                                 
                                 
                                    Langs Bonevlietweg i sydlig retning frem til Melkweg.
                                 
                              
                                    —
                                 
                                 
                                    Langs Melkweg i sydlig retning og videre langs Peppelweg frem til Essenweg.
                                 
                              
                                    —
                                 
                                 
                                    Langs Essenweg i nordlig retning og videre langs Graafland frem til Irenestraat.
                                 
                              
                                    —
                                 
                                 
                                    Langs Irenestraat i vestlig retning frem til Beatrixstraat.
                                 
                              
                                    —
                                 
                                 
                                    Langs Beatrixstraat i nordlig retning frem til Voorstraat.
                                 
                              
                                    —
                                 
                                 
                                    Langs Voorstraat i vestlig retning og videre langs Sluis, videre langs Opperstok, videre langs Bergstoep frem til færgen Bergambacht-Groot Ammers.
                                 
                              
                                    —
                                 
                                 
                                    Langs færgens rute i nordlig retning frem til Veerweg.
                                 
                              
                                    —
                                 
                                 
                                    Langs Veerweg i nordlig retning frem til N210.
                                 
                              
                                    —
                                 
                                 
                                    Langs N210 i vestlig retning frem til Zuidbroekse Opweg.
                                 
                              
                                    —
                                 
                                 
                                    Langs Zuidbroekse Opweg i nordlig retning frem til Oosteinde.
                                 
                              
                                    —
                                 
                                 
                                    Langs Oosteinde i vestlig retning frem til Kerkweg.
                                 
                              
                                    —
                                 
                                 
                                    Langs Kerkweg i vestlig retning frem til Graafkade.
                                 
                              
                                    —
                                 
                                 
                                    Langs Graafkade i østlig retning frem til Wellepoort.
                                 
                              
                                    —
                                 
                                 
                                    Langs Wellepoort i nordvestlig retning og videre langs Schaapjeshaven frem til Kattendijk.
                                 
                              
                                    —
                                 
                                 
                                    Lnags Kattendijk i østlig retning frem til færgen over Hollandsche IJssel.
                                 
                              
                                    —
                                 
                                 
                                    Langs færgens rute i nordlig retning frem til Veerpad.
                                 
                              
                                    —
                                 
                                 
                                    Langs Veerpad i nordlig retning og videre langs Kerklaan og Middelweg frem til N456.
                                 
                              
                                    —
                                 
                                 
                                    Langs N456 i nordlig retning frem til N207.
                                 
                              
                                    —
                                 
                                 
                                    Langs N207 i nordlig retning frem til N11.